Ban Dainagon Ekotoba

sarong huring ika 21-siglo emakimono (balumbon sa kamot na pagpinta) nag laladawan an pangyayari kan Ōtemmon pagkunsabo, an sarong pangyayari kan amay na panahon kan Heian. An pintura na pig-aatribwirsa Tokiwa Mitsunaga, subra sa 20 m (66 ft) kalaba asin mga 31. 5 cm (12.4 in) kalangkaw. 

## Kasaysayan
Ini lakop na pigtutubudan na an mga handscrolls na ini pinagbotan kan retiradong Emperador na si Go-shirakawa (1127-1192, r. 1155—1158) tanganing patoninongon an anggot na espiritu ni Tomo no Yoshio pag katapos na an imperyal na Ōtenmon masulo durante kan kasulo sa Kyoto kan 1177. Luminataw na an intensiyon kan balumbon iyo na an pahupaon an anggot na espiritu ni Tomo no Yoshio. 

## Deskripsiyon
An balumbon mismo nagladawan kan pangyayari kan pagsasarabotan kan Ōtenmon na imbuelto si Tomo no Yoshio, na nangyari kan ikasampulong aldaw kan ika tulong bulan nin 866. Nagbasol si Tomo no Yoshio idinoon sa mga balumbon sa paagi kan nasusurat na teksto sa pagporbar na protehiran laban sa tumang sa mabalos na kagustuhan kan espiritu ni Tomo no Yoshio. 

An bilog na kolor na pintura naglaladawan kan mga panyayari kan Ika-tulong bulan kan 886, Kun saen si Ban Dainagon, asin bisto bilang si Tomo no Yoshio, nag handa nin kasulo sa tarangkahan kan Ōtenmon Kan Kyoto. Dangan binasol niya an saro sa saiyang mga karibal sa politika, an Ministro kan wala na Minamoto no Makoto para sa kasulo. Alagad, an tunay na sala dai naghaloy nadiskobre, asin si Tomo no Yoshio pinalayas sa probinsya nin Izu. 

Sa estilo, an balumbon interesante huli ta ini ginibo gamit an kombinasyon kan mga estilo nin otoko-e asin tsukuri-e. An mga linya nin kaligrapiya ginagamit sa pagtao nin kahulugan sa mga pigura, na iyo an nagpapamidbid kan estilo nin otoko-e na ginagamit sa balumbon na shigisan-engi. Alagad, an mahibog na mga amerikana nin maliwanag na kolor ginagamit sa nagkapirang eksena, tipikal sa estilo nin tsukuri-e na ginamit sa Genji Monogatari Emaki.[1]

## Istorya kan tolong balumbon
Vol. 1 — An enot na balumbon nag-iilustrar kan pagsulo kan tarangkahan kan Otemmon mantang an mga tawo naghihingoang parongon an laad, na sinundan kan patunay na si Makoto bakong makatanosan na inakusaran kan saiyang mga ginibo durante kan mga dai pagkasinabutan.

Vol. 2 — An Ikaduwang balumbon nagpahiling kan pagranga ki Makoto mantang siya namimibi sa mga diyos asin Buddha sa ibong kan katutuhanang bagay na dai niya ginibo an mga aksyon na saiyang inakusaran. Pagkatapos kaiyan, ipinaheling ninda an mga suspetsa manungod ki Tomo no Yoshio na nagsusulo kan mga tarangkahan. An imahe na ini medyo bakong direkta. Ini nag-iilustrar nin mga kaakian na nagiiriwal sa mga tinampo, na kan huri inibanan kan saindang mga magurang tanganing abusohon sinda dangan nagtsismis sa saindang sadiri manongod ki Tomo no Yoshio na nagsusulo kan mga tarangkahan.

Vol. 3 — An Ikatolong Balumbon nagpapahiling kan pag-aresto ki Tomo no Yoshio mantang siya ipinadara sa pagkadistiero. An ritrato nagpapahiling na si Tomo no Yoshio igwa nin sarong surugoon na aksidenteng nagbuyagyag kan tunay na salarin sa pagsulo kan gate asin pagkatapos na arestuhon, nagtuga ini sa pulis manungod sa nangyari. An mga babae sa saiyang mansyon garo baga maluya an moral mantang sinda nagtatangis mantang si Tomo no Yoshio dinadara sa pagkadistiyero kan pulisya sa sarong kariton nin baka.

## Hilingon man

* Listahan kan mga Pambansang Kayamanan kan Hapon (mga pintura)

## Mga Tala

# Mason 121.

## Mga Reperensya

* Frederic, Louis (2002). "Ensiklopedya kan Hapon." Cambridge, Massachusetts: Harvard University Press.
* Mason, Penelope (2005). "Kasaysayan kan Arte kan Hapon." ika-2 edisyon, rev. ni Dinwiddie, Donald. Upper Saddle River, New Jersey: Pearson Education Inc.

## History

Ini lakop na pigtutubodan na an mga handscroll na ini pinagbotan kan retiradong Emperador na si Go-Shirakawa (1127-1192, r. 1155–1158) tanganing patoninongon an anggot na espiritu ni Tomo no Yoshio pagkatapos na an imperyal na Ōtenmon masulo durante kan kasulo sa Kyoto kan 1177.  Baga man an balumbon ginibo bilang resulta kan kalayo kan 1177, minalataw na an intension kan balumbon iyo na paluwayon an anggot na espiritu ni Tomo no Yoshio.